אבינועם פרץ

אבינועם פרץ (6 במרץ 1969 – 22 בספטמבר 1992) היה לוחם ימ"מ בדרגת רס"ם, שנפל בקרב בשנת 1992, והוענק לו עיטור המופת.

קורותיו
אבינועם פרץ נולד בט"ז אדר התשכ"ט, 6 במרץ 1969, לחנניה וסימה פרץ, הוא התגורר במגדל העמק, למד בבית הספר גיורא יוספטל ובחטיבת הביניים רוגוזין בעיר.

בשירותו הצבאי שירת בגולני. לאחר מכן, התגייס לימ"מ במשמר הגבול, שירת כמדריך קורסים והיה חברו ליחידה של קובי שבתאי (לימים המפכ"ל).

נפילתו בקרב
בכ"ד אלול תשנ"ב - 22 בספטמבר 1992 שב פרץ מחופשה ליחידתו, בעוברו בצומת הגבעה הצרפתית בירושלים הבחין ליד הטרמפיאדה בחשוד החמוש ברובה M-16, הוא ניגש לתשאל אותו אך המחבל ירה בו והרגו, חבריו של פרץ לכדו את המחבל.

פרץ הובא למנוחות בחלקה הצבאית בבית העלמין של מגדל העמק, הוא היה בן 23 בנופלו, והניח אחריו הורים, שני אחים ושתי אחיות.
הנצחה
לאחר מותו הוענק לו עיטור המופת המשטרתי, בנימוק ש"במעשהו הקריב את נפשו כדי למנוע אסון ולהציל חיי אחרים, תוך הפגנת עוז רוח ואומץ לב הראויים לשמש מופת לכלל המשרתים במשטרת ישראל".

משמר הגבול מקיים תחרות ירי שנתית לזכרו.

בשנת 2019 הוקם לזכרו של פרץ מצפה ביער בלפור, בשיתוף פעולה של משפחתו, משמר הגבול קק"ל ועיריית מגדל העמקאביטל טביב, הצללת בלפור, "נופשים", גיליון 380, עמוד 26, 26 ביולי 2024..

קישורים חיצוניים

 אבינועם פרץ באתר הגבורה
 מצפה אבינועם באתר מסבירן

 הערות שוליים 

קטגוריה:מעוטרי עיטור המופת
קטגוריה:חללי משטרת ישראל
קטגוריה:חיילי חטיבת גולני
קטגוריה:מגדל העמק: אישים
קטגוריה:חללי טרור ישראלים
קטגוריה:חללי טרור בישראל
קטגוריה:אישים הקבורים בבתי קברות צבאיים ישראליים
קטגוריה:ישראלים שנולדו ב-1969
קטגוריה:ישראלים שנפטרו ב-1992